TACC โบรกฯอัพเป้าใหม่ 5 บ. มองผลงานปีนี้โตกระโดด
TACC โบรกฯอัพเป้าใหม่ 5 บ. พร้อมปรับประมาณการกำไรปี 62 เพิ่ม มองผลงานผ่านจุดต่ำสุดไปแล้ว ลุ้นกำไรปีนี้โตกระโดด รับรายได้พุ่ง-ไม่มีตั้งสำรองหนี้
2 เม.ย. 2562

“ข่าวหุ้นธุรกิจออนไลน์” ได้ทำการสำรวจบทวิเคราะห์และข้อมูลหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC หลังราคาหุ้นปรับตัวขึ้นอย่างร้อนแรง โดยราคาหุ้นปิดตลาดวานนี้ (1 เม.ย.) อยู่ที่ 4.08 บาท บวก 0.28 บาท หรือ 7.37% ด้วยมูลค่าซื้อขาย 65.62 ล้านบาท
โดยพบว่า บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น TACC ปรับเพิ่มราคาเป้าหมายขึ้นเนป็น 5 บาทต่อหุ้น จากเดิม 4.50 บาทต่อหุ้น และปรับเพิ่มกำไรปกติปีนี้ขึ้น 11% เป็น 119 ล้านบาท เพิ่มขึ้น 29% เมื่อเทียบจากปีก่อน จากเดิมคาด เพิ่มขึ้น 16% เมื่อเทียบจากปีก่อน โดยเพิ่มรายได้และมาร์จิ้น สินค้าใหม่ที่เริ่มวางขายได้รับการตอบรับดี และกลับเข้าตลาดกัมพูชาอีกครั้งของชา Zenya
ทั้งนี้มองว่า แนวโน้มกำไรสุทธิจะสดใสตั้งแต่ไตรมาส 1/62 คาด เพิ่มขึ้น 244% เมื่อเทียบจากไตรมาสก่อน ปละเพิ่มขึ้น 99% เมื่อเทียบจากปีก่อนเป็น 31 ล้านบาท และดีต่อในไตรมาส 2/62 ตามฤดูกาล
ด้านนักวิเคราะห์ บล.โนมูระ พัฒนสิน ระบุในบทวิเคราะห์ แนะนํา “ซื้อเก็งกําไร” หุ้น TACC กำหนดราคาเป้ามหายที่ 4.20 บาทต่อหุ้น หลังราคาหุ้นช่วง 1 เดือนที่ผ่านมาปรับตัวขึ้นกว่า 27% สะท้อนปัจจันบวกเรื่องการฟื้นตัวของกำไรในปี 2562 และกำลังอยู่ระหว่างการจ่ายปันผลงวดครึ่งหลังปี 2562 ที่ 0.09 บาทต่อหุ้นไปบ้างแล้ว โดยมีมมุมองเป็นกลางเนื่องจากข้อมูลที่ได้รับส่งนใหญ่เป็นไปตามที่ประเมินไว้ โดยประเมินผลการดำเนินงานของ TACC ผ่านจุดต่ำสุดไปแล้วในไตรมาส 4/61
ทั้งนี้คาดกำไรสุทธิปี 2562 จะฟื้นตัวโดดเด่นเป็น 113 ล้านบาท โต 65% ตามรายได้ที่ได้รับกลับมาโตในอัตราเร่ง 8.5% และความสามารถในการทำกำไรที่จะเข้าสู่ภาวะปกติเต็มปี ซึ่งคาดว่า Net Margin กลับมายืนเหนือ 8% จากปี 2561 ที่เหลือ 5.3% เนื่องจากช่วงครึ่งแรกปี 2561 อัตรากำไรขั้นต้นถูกกระทบจากการใช้ภาษีน้ำหวาน และครึ่งหลังปี 2561 ถูกกดดันจากการตั้งสำรองหนี้ในกัมพูชา 
สำหรับแนวโน้มกำไรไตรมาส 1/62 คาดโตก้าวกระโดดเป็น 25-30 ล้านบาท จากฐานที่ต่ำ โดยไตรมาส 1/61 มีกำไร 15.5 ล้านบาท และไตรมาส 4/61 มีกำไร 9.4 ล้านบาท โดยกำไรที่คาดว่าปรับตัวขึ้นเมื่อเทียบจากปีก่อน เป็นผลมาจากแรงหนุนของรายได้ในประเทศที่จะโตดีอย่างต่อเนืาอง และการรับรู้รายได้จากการขายลิขสิทธิ์การ์ตูนที่มีมาตั้งแต่ไตรมาส 2/61 นอกจากนั้นยังได้รับอานิสงส์จากฐานกำไรขั้นต้นช่วงๆตรมาส 1/61 ที่อยู่ในระดับต่ำ 25.6% เนื่องจากในไตรมาส 1/61 บริษัทยังไม่สามารถปรับสูตรเครื่องดื่มใหม่ได้ทันกับการใช้ภาษีน้ำหวาน ส่วนกำไรที่คาดว่าจะปรับตัวขึ้นเมื่อเทียบจากไตรมาสก่อน เป็นผลมาจากไม่มีการบันทึกค่าใช้จ่ายพิเศษสำรองหนี้เหมือนในไตรมาส 4/61 ที่มีมูลค่า 19 ล้านบาทแล้ว